text: L'aeròdrom de Sant Fruitós celebra dissabte una diada aèria amb exhibicions i activitats lúdiques - Regió7 :: El Diari de la Catalunya Central
  L'aeròdrom de Sant Fruitós celebra dissabte una diada aèria amb exhibicions i activitats lúdiques
  La jornada coincidirà amb el quart aniversari de l'obertura de les instal·lacions
  redacció | sant fruitós de bages 30.04.2019 | 17:22
  Les instal·lacions compleixen quatre anys de la seva obertura ARXIU | J.E.
  Les instal·lacions compleixen quatre anys de la seva obertura
  L'aeròdrom obrirà portes a les 9 del matí amb una demostració de vol en formació a càrrec de la patrulla acrobàtica de paracaigudisme de l'exèrcit de l'aire. Al llarg del dia també hi haurà concursos de salts de precisió, demostracions de coordinació en caiguda lliure, exhibicions acrobàtiques amb el pilot de paramotor David Tejeiro. De cara al vespre, l'equip d'instruccions del propi aeròdrom oferirà un salt coordinat amb espectacle visual inclòs, i també es farà una trobada formativa per a paracaigudistes sobre com millorar les tècniques de vol.
  A banda de les demostracions aèries, de 12 a 3, hi haurà actuacions del conjunt de rumba i reggae santjoanenc El Quinto Carajillo, i a partir de les 7 de la tarda i fins a les 10 de la nit, hi haurà més música amb versions de grups, i l'actuació de diversos dj's fins ben entrada la nit.